Йордан Друмников
Чудното моливче

chitanka.info

Моливчето взех на кака Дочка

и поставих върху листа точка.

И нали то винаги ме слуша,

вижте как ми нарисува круша.

По погрешка драснах със ръката —

стана долу дръжка полегата.

После бързо със драскулка нова

сложих й листенце ей такова.

И кога се вгледах — леле, мамо —

нарисувал съм мишле голямо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.